‘गाली और गोली से नहीं, गले लगाने से कश्मीर समस्या हल होगी।‘ जब लालकिले के प्राचीर से प्रधानमंत्री नरेन्द्र मोदी ने यह बात कही थी तो उसमें उनकी यह नीति स्पष्ट थी कि वे आतंक के साये में सांस लेने को मजबूर अपने कश्मीर के नागरिकों को उनकी समस्याओं के साथ अकेला हर्गिज नहीं छोड़ेंगे। बुरी तरह से अस्त-व्यस्त उनके जीवन में अमन-चैन वापस लाकर ही रहेंगे। साथ ही अलगाववादी संगठन और आतंकियों को उन्हीं की भाषा में जवाब देकर उन जख्मों का भी कड़ा इलाज करके रहेंगे, जो पिछली सरकारों ने अर्से से अब तक पाले रखा था। जिनके चलते भारत का यह जीता-जागता ‘स्वर्ग’ नर्क में बदल चुका था।